Bilen ble utstyrt med en oppdatert utgave av 944s rekkemotor, som nå hadde et sylindervolum på 3,0 liter, fire sylindre og en effekt på 240 hestekrefter. Andre endringer i modellens drivverk var introduksjonen av Porsches VarioCam-system for variable ventiltider, forbedret innsug- og eksossystemer, et nytt svinghjul samt oppdatert motorstyring. Motoren i 968 var den nest største firesylindrede motoren tilgjengelig i noen produksjonsbil, og den kraftigste firesylindrede motor uten overlading solgt i noen produksjonsbil hittil.